Mar a deireadh an sean dream fadó, ‘ní ón ngaoth ná ón ngrian a thug sé é’. Go deimhin bhí an saibhreas fonnadóireachta, ceoil, seanchais agus scéalaíochta mórthimpeall air ar fud Iorras Aithnigh agus é ag éirí aníos. Ní raibh i bhfad le dhul aige ach an oiread. Ar leic an teallaigh bhí a athair Seán Jeaic Mac Donncha, fonnadóir breá a raibh stór mór amhrán aige agus ar tugadh craobh an Oireachtais dó i 1943.